Комисија за спровођењејавног конкурса за одређивање корисника места за постављање покретног привременог објекта - тезге са наменом продаја кокица на подручју градске општине Младеновац за локацију број 1. - ул. Краља Петра Првог - Градски Парк, на кп.бр. 2103 КО Младеновац Варош, на основу члана 21. и 22. Одлуке о постављању тезги и других покретних привремених објеката на територији града Београда ("Службени лист града Београда", бр. 17/2015, 43/2015, 71/2015, 26/2019, 152/2020, 94/2021 и 101/2021), Плана постављања тезги и других привремених покретних објеката на подручју градске општине Младеновац ("Службени лист града Београда", број 49/2018), Решења Већа градске општине Младеновац број IV-00-06-4-117/7-1/2023 од 27.06.2023. године и Решења Већа градске општине Младеновац број IV-00-06-4-150/6-1/2024 од 30.05.2024. године, у складу са Одлуком Већа градске општине Младеновац број IV-00-06-4-150/6-3/2024 од 30.05.2024. године, расписује

**К О Н К У Р С**

**за одређивање корисника места за постављање покретног привременог објекта (тезге)**

**на подручју градске општине Младеновац**

на локацији утврђеној Планом постављања тезги и других привремених покретних објеката на подручју градске општине Младеновац ("Службени лист града Београда", број 49/2018), за период важења Плана, у складу са Решењем Већа градске општине Младеновац број IV-00-06-4-117/7-1/2023 од 27.06.2023. године и Решењем Већа градске општине Младеновац број IV-00-06-4-150/6-1/2024 од 30.05.2024. године, и то:

|  |  |  |  |  |  |  |
| --- | --- | --- | --- | --- | --- | --- |
| **Ред.бр** | **Број локације** | **Локација – место постављања покретног привременог објекта** | **Бр. објекта** | **Врста објекта** | **Величина/намена објекта** | **Почетни износ на месечном нивоу РСД (нето)** |
| 1. | Локација бр. 1 | ул. Краља Петра Првог - Градски Парк, кп.бр. 2103 КО Младеновац Варош | 1 | тезге са наменом продаја кокица, типа "МТ 2015" | 1,49 м2трговина | 10.000,00 |

**Конкурс ће се спровести путем прикупљања писмених понуда.**

Преглед локација за постављање привремених покретних објеката дат је у Планом постављања тезги и других привремених покретних објеката на подручју градске општине Младеновац ("Службени лист града Београда", број 49/2018) са елаборатoм микролокацијских скица објеката.

Врсте објеката, локације, објекти на локацијама и намена, почетни износи у поступку прикупљања писаних понуда, као и општи и посебни услови, под којима ће бити извршен одабир корисника локације, садржан је у конкурсној документацији.

**Конкурсна документација** се може преузети у Одељењу за грађевинске, урбанистичке и комуналне послове Управе градске општине Младеновац у згради Општинског услужног центра, у Младеновцу, ул. Краља Петра Првог број 173 - приземље, радним даном од 8,00 до 15,00 часова, почев од првог наредног радног дана од дана објављивања Конкурса у дневном листу "Политика", са доказом о уплати накнаде трошкова израде конкурсне документације у износу од 6.000,00 динара, на уплатни рачун 840-745151843-03 број модела 97, позив на број 82-070.

Услови конкурса утврђени су у Конкурсној документацији.

**Право учешћа** на конкурсу имају сва заинтересована правна, односно физичка лица - предузетници, регистрована за обављање одговарајуће делатности и која испуњавају услове утврђене Одлуком о постављању тезги и других покретних привремених објеката на територији града Београда ("Службени лист града Београда", бр. 17/2015, 43/2015, 71/2015, 26/2019, 152/2020, 94/2021 и 101/2021) и Правилима из конкурсне документације.

**Конкурс ће спровести Комисија** за спровођење јавног конкурса за одређивање корисника места за постављање покретног привременог објекта (тезге) на подручју градске општине Младеновац у поступку прикупљања писмених понуда, која ће одабир корисника извршити између понуда које испуњавају све услове конкурса и то искључиво на основу највишег понуђеног износа месечне накнаде за одређену локацију**.**

**Понуде се** **подносе Комисији** **у року од 8 (oсам) дана** **од дана објављивања јавног конкурса**, на јединственом обрасцу, који је саставни део конкурсне документације на адресу ГРАДСКА ОПШТИНА МЛАДЕНОВАЦ, Младеновац, Јанка Катића број 6, у запечаћеној коверти поштом-препорученом пошиљком или преко Писарнице Управе градске општине Младеновац, са назнаком: "Понуда на конкурс за одређивање корисника места за постављање покретног привременог објекта (тезге) на подручју Градске општине Младеновац - НЕ ОТВАРАЈ".

Право учешћа у поступку прикупљања писмених понуда имају сва заинтересована правна, односно физичка лица - предузетници, која доставе благовремене, уредне и потпуне понуде, односно која доставе све доказе о испуњености услова утврђених у конкурсној документацији, која су уплатила накнаду на име трошкова израде конкурсне документације и депозит у висини од 3 месечна почетна износа накнаде означене у табели локација на уплатни рачун број: 840-719804-33, број модела 97, позив на број 82-070, као гаранцију за озбиљност учешћа на конкурсу.

Износ у понуди мора бити исказан у РСД и не може бити нижи од почетне цене из табеле дате у конкурсу.

Неблаговремене, неуредне и непотпуне понуде се неће разматрати.

Одлуку о одређивању корисника локације - места постављања покретног привременог објекта (тезге), Комисија ће донети у року од 8 дана од дана јавног отварања понуда, израдити писмени отправак и обавестити учеснике конкурса.

**Јавно отвaрање понуда одржаће се дана 25.06.2024. године, са почетком у 12** часова, у сали Већа градске општине Младеновац, у згради општине у Младеновцу, ул. Јанка Катића бр. 6.

Информације у вези овог Конкурса могу се добити радним данима од 8-15 сати, контакт особе:Маја Анић на број 8241-680 и Слађана Јанковић Милојевић на број 8241-678.